《送沈侍郎二首 其二》
宋代·王阮

重入脩门已有期，趣装聊此著征衣。帝思宣室名儒对，人喜玄都旧客归。

高节不难全晚岁，亨途未必尽危机。愿公且为苍生起，莫向苕溪恋翠微。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。